Ajka Város Önkormányzata Képviselő-testületének 

13/2026. (IV.30.) önkormányzati rendelete
a zártkerti ingatlanok művelés alóli kivonásának egyszerűsítéséről

[1] A rendelet megalkotásának célja azon zártkerti ingatlanok körének meghatározása, amelyek tulajdonosai kérelmezhetik az ingatlanuk művelés alóli egyszerűsített módon történő kivonását, művelés alól kivett területként történő ingatlan-nyilvántartási bejegyzését, és ezáltal lehetővé tegye zártkerti ingatlanok tényleges funkciójához igazodó szabályozási környezet kialakítását.

[2] Ajka Város Önkormányzata Képviselő-testülete az ingatlan-nyilvántartásról szóló 2021. évi C. törvény 91. § (5) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, az ingatlan-nyilvántartásról szóló 2021. évi C. törvény 72/E. §-ában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

1. §

A rendelet területi hatálya Ajka város közigazgatási területén lévő, az ingatlan-nyilvántartásról szóló 2021. évi C. törvény szerinti, a rendelet 1. mellékletében jelzett területeken fekvő zártkerti ingatlanokra terjed ki.)

2. §

A rendelet személyi hatálya kiterjed minden természetes személyre, jogi személyre és jogi személyiséggel nem rendelkező szervezetre, aki vagy amely a rendelet hatálya alá tartozó ingatlan tulajdonosa.

3. §

Ajka Város Önkormányzata lehetővé teszi a tulajdonos részére a jelen rendelet 1. §-ában meghatározott, az ingatlan-nyilvántartásban zártkertként nyilvántartott ingatlana művelési ágának művelés alól kivett területként történő bejegyzése kérelmezését az ingatlan-nyilvántartásról szóló 2021. évi C. törvény 72/E. § rendelkezései szerint.

4. §

Ez a rendelet 2026. május 1-jén lép hatályba.
Ajka, 2026. április 13.


Schwartz Béla s. k.




 Dr. Jáger László s. k.


    polgármester




     címzetes főjegyző

A rendelet kihirdetésének időpontja: 2026. április 30.
1. melléklet a .../2026. (IV.30.) önkormányzati rendelethez

(A mellékletet az 1. sz. melléklet zk-i ingatlanok művelés alóli kivonása.pdf elnevezésű fájl tartalmazza.)”

Részletes indokolás
Az 1–4. §-hoz 
1.§-hoz: A szakasz a rendelet tárgyi hatályát szabályozza.
 
2. §-hoz: A szakasz a rendelet személyi hatályát rögzíti.
 
3. §-hoz: A szakasz a tulajdonos részére a rendelet 1. §-ában meghatározott, az ingatlan-nyilvántartásban zártkertként nyilvántartott ingatlana művelési ágának művelés alól kivett területként történő bejegyzése kérelmezését teszi lehetővé.
 
4. §-hoz: Hatályba léptető rendelkezést rögzít. 

Ajka, 2026. április 13.


 Dr. Jáger László



 címzetes főjegyző

